Document ID: 32005R0701

UREDBA KOMISIJE (ES) št. 701/2005
z dne 4. maja 2005
o določitvi, v kakšnem obsegu se lahko ugodi zahtevkom za uvozne pravice, vloženim v aprilu 2005, za uvoz bikov, krav in telic, ki niso namenjeni za zakol, nekaterih alpskih in gorskih pasem
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 v skupni ureditvi trga za goveje in telečje meso (1),
ob upoštevanju Uredbe Komisije (ES) št. 1081/1999 z dne 26. maja 1999 o uvedbi in upravljanju tarifnih kvot za uvoz bikov, krav in telic, ki niso namenjeni za zakol, nekaterih alpskih in gorskih pasem, ki razveljavi Uredbo (ES) št. 1012/98 in spremeni Uredbo (ES) št. 1143/98 (2), in zlasti člena 5 Uredbe,
ob upoštevanju naslednjega:
(1)
Člen 9(1) Uredbe (ES) št. 1081/1999 določa novo dodelitev količin, za katere zahtevki za uvozna dovoljenja niso bili vloženi do 15. marca 2005.
(2)
Člen 1 Uredbe Komisije (ES) št. 553/2005 z dne 11. aprila 2005, ki predvideva novo dodelitev uvoznih pravic v skladu z Uredbo (ES) št. 1081/1999 za bike, krave in telice, ki niso namenjeni za zakol, nekaterih alpskih in gorskih pasem (3), določa količine bikov, krav in telic, ki niso namenjeni za zakol, nekaterih alpskih in gorskih pasem, ki se lahko uvozijo pod posebnimi pogoji do 30. junija 2005.
(3)
Količine, za katere so bili vloženi zahtevki za uvozne pravice, so takšne, da je mogoče zahtevkom v celoti ugoditi -
SPREJELA NASLEDNJO UREDBO:
Člen 1
Vsakemu zahtevku za uvozne pravice, ki je bil vložen v skladu s členom 9 Uredbe (ES) št. 1081/1999, se ugodi v celoti za zaporedno številko 09.0003.
Člen 2
Ta uredba začne veljati 5. maja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. maja 2005

Labels: 3
6